གཞན་ཡང་།ཀརྨ་བ་དུས་གསུམ་མཁྱེན་པས་ཤ་ར་བའི་སློབ་མ་རྣལ་འབྱོར་བ་ཤེས་རབ་རྡོ་རྗེ་ལས་བཀའ་གདམས་ཀྱི་མན་ངག་རྣམས་གསན་ནས།སྤྱོད་ཕྱོགས་ཀྱི་ཉམས་ལེན་ཐམས་ཅད་བཀའ་གདམས་ལུགས་བཞིན་མཛད་ཡོད།དེ་བཞིན་དུ་འཇམ་དབྱངས་ས་སྐྱ་པཎྜི་ཏ་ཀུན་དགའ་རྒྱལ་མཚན་གྱིས་ཀྱང་སྣེའུ་ཟུར་བའི་སློབ་མ་སྤྱི་བོ་ལྷས་པ་ལས་བཀའ་གདམས་ཀྱི་མན་ངག་རྣམས་གསན་ཅིང་།ཁོང་གི་གསུང་རབ་རྣམས་སུ་ཡང་ཐེག་ཆེན་ཐུན་མོང་བའི་ལམ་གྱི་ཉམས་ལེན་ཐམས་ཅད་བཀའ་གདམས་ལུགས་ཁོ་ན་མཛད་པས།རྗེས་འབྲང་གི་ས་སྐྱ་བ་རྣམས་ཀྱིས་ཀྱང་ལུགས་སྲོལ་དེ་བཞིན་མཛད་པས་དཔལ་ལྡན་ས་སྐྱ་བའི་གྲུབ་མཐའི་ངོ་བོའང་བཀའ་གདམས་ལས་མ་འདས་སོ།།